પહેલાં પતિ ગજરો લાવીને પત્નીને ખુશ કરતો. આજની યંગ જનરેશન આનાથી કંઈક અલગ કરવા વિચારે/કરે. પોતે ગુલાબ કે બૂકે આપીને ખુશ કરે. પહેલાં પત્ની સુખડી, ઢોકળા કે પતિને ભાવતી બીજી વાનગી બનાવતી. સુખડી પર કાજુ-બદામનો ભૂકો અને ઢોકળા પર લસણની ચટણી ભભરાવીને પીરસતી, અને પતિ ‘સરસ બની છે.’ કહેતો ત્યારે પત્ની શરમાઈને મલકાઈ જતી. જ્યારે આજની યંગ જનરેશન એનાથી તદ્દન અલગ છે. પતિને પસંદ પિઝ્ઝા પર ટોમેટો સોસથી ‘I love U’ લખીને, ટોપિંગ કરીને પીરસે છે. ને પતિ ‘મસ્ત બન્યું છે.’ કહે ત્યારે આજની યંગ પત્ની ખડખડાટ નિખાલસ હાસ્ય વેરે છે.